Elena Lasconi, despre desecretizarea datelor din CSAT: „Putea să se întâmple mai devreme un pic, nu cred că au aflat doar acum”
Candidata USR la alegerile prezidențiale, Elena Lasconi, atrage atenția, după desecretizarea documentelor prezentate în Consiliul Suprem de Apărare a Țării (CSAT) privind campania pe TikTok a lui Călin Georgescu, că același mod de operare l-a avut Rusia și în Georgia și Republica Moldova. Lasconi e de părere că documentele ar fi trebuit desecretizate mai devreme. „Putea să se întâmple mai devreme un pic, poate chiar mai devreme de turul întâi, că nu cred că au aflat doar acum”, a spus președinta USR în direct la Digi24.